  Анжелика Тихонова корреспондент 23-тӥ оштолэзьлы Удмуртиын коронавирус инфекциен 65 черламъёсты пусйизы. Выль висисьёс пӧлын 14 аресозь кык пиналъёс но 65 арессэс ортчем 18 кунмуртъёс. Со сярысь элькунысь оперативной штаб ивортӥз. Диагноззы Ижкарын 36 улӥсьёслэн зэмаз, Ува ёросын – укмыс, Сарапулын – сизьым, Можгаын – вить, Балезино, Эгра ёросъёсын – быдэн кык, Глазкарын, Дэри, Красногорск, Сюмси ёросъёсын – быдэн одӥг. 68 адями йӧназ Туннэ нуналлы Удмуртиын выль коронавирус инфекциен черлан 32 сюрс 378 учыр лабораториосын зэматэмын. 29 сюрс 8 адями йӧназ, 408 мурт кулӥз. Та дыре 54 висисьёслэн тазалыксы секыт лыдъяське. Элькунын выль коронавирус инфекцилы 1 миллион 34 сюрс 538 эскеронъёс ортчытӥзы, берло нуналскын – 3 сюрс 703. 23-тӥ оштолэзьлы Удмуртиын 76 сюрс 286 адями коронавируслэсь прививка пуктӥз, со пӧлысь 45 сюрс 766-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  